ચોથી વ્યૂહરચના સ્વસ્થતાભરી નવરાશ માણવામાં છે. નોકરીના ક્ષેત્રે કે ઘરમાં પણ બધા માણસો તણાવ અનુભવે છે. બધાં માણસો પોતપોતાના કામમાં વ્યસ્ત હોય છે. આરામ માટે કોઈની પાસે સમય નથી. બધા ભાગંભાગ કરે છે. પણ માણસને વ્યસ્ત જિંદગી વચ્ચે પણ કલા અને સાહિત્ય માણવા માટે, બાળકો સાથે રમવા માટે, વડીલોને સાંભળવા માટે, કુટુંબના બધાં સભ્યો સાથે નિરાંતે સમય ગાળવા માટે સમય ફાળવવાની જરૂર છે. પોપ ફ્રાન્સિસ કહે છે કે, આપણી ઉપભોગી સંસ્કૃતિમાં આવી બધી બાબતોમાં આપણા કુટુંબના સભ્યો સાથે સમય ગાળી શકતા નથી. પણ હવે સ્વસ્થતાભરી નવરાશનાં ‘કામકાજો’માં સમય રોકીને જ આપણે જીવવાનાં આનંદ અને સુખ માણી શકીએ.